Uskumatu, et alles ma ju käisin esimesel arstivisiidil ja alles ma teatasin teile kõigile, et me saame perelisa, aga täna on juba 15 nädalat täis (minu arvutuste kohaselt peaks vähemalt olema 😊) ehk 5 nädalat veel ja pool rasedust on möödas. Kuidas see võimalik on. 😀
Mul vist pole ühegi rasedusega enne 20. nädalat päris selgelt kohale jõudnud, et mu sees kasvab inimene ja mind ootab ees sünnitamine. Sellele ma kusjuures hetkel absoluutselt ei mõtle. Veel.
Mulle on hästi palju küsimusi tulnud enesetunde kohta, kõhu kohta.. No üleüldiselt kõige kohta, mis on seotud rasedusega ja sellega, kuidas oma elu korraldama hakkame peale neljanda lapse sündi. Noh, nii kaugele ma veel mõelnud pole. Praegu ei tahagi mõelda.
Kuidas ma ennast tunnen? Tänu rauapuudusele on enesetunne küll väga kehva, st pearinglusi on palju, jaksu vähe, hull väsimus koguaeg peal, midagi nagu teha ei jaksa ja kui saaks, magaks ainult päevad läbi. Loodetavasti teevad rauatablakad head tööd ja annavad mu energia mulle varsti tagasi.
Söön nagu normaalne inimene, mingeid hulle isusid pole, pigem vitsutaks rohkem magusat sisse, kui vaid mõistus lubaks. 😀
Mmm… Ei, liigutusi ma veel ei tunne. Üks päev arvasin, et midagi nagu oleks olnud, ütlesin Geidule ka, et issand, miski liigutas ennast minu sees, aga tegelikult oli see pisike gaas enne kõhutuult. 😀 Ei midagi muud. 😀
Mitmed on kommenteerinud, et näe, oligi sul seal instavideos ikkagi beebikõht ees. Ei olnud. Ausalt ka. See on endiselt rasvapunu ja ma isegi imestan, sest, kui vaatasin pilte, kus ootasin Krissut ja oli ka ligi 15 nädalat, siis oli küll korralik punu ees. Hetkel ma aga ei silita oma kõhtu ega sõnu hellitavalt, kui armas beebipunu mul juba ees on, sest see on reaalselt ainult puhas rasv. 😀
Aga hetkel ma võtan küll kõike rahulikult, st et ennast hullult rasedaks ei pea, et nüüd raskeid asju tassida ei tohi, hoian oma kõhtu koguaeg, nagu see ise ei oskaks rippuda või noh, ma võtan asja lebolt. Tegelikult esialgu plaanisin seda lausa nii lebolt võtta, et ei pidanud vajalikuks kellelegi öeldagi. Üks inimene teadis lisaks meie perele, et ma rase olen, aga kõik ülejäänud said mu blogi kaudu teada. 😀 Kui pauguga, siis kõigile korraga. 😀
Mõni on ka küsinud, et kas jagan ikka rasedust ja sellega seonduvat ka siin, blogis. No loomulikult! Kas teist varianti on üldse olemas? Te olete ju mu suurimad toetajad. 🙂
11 thoughts on “15”
Kui mina hästi mäletan, siis sa kirjutasid, et enam lapsi too. Vähemalt praegu. Paistab et oled selline inimene, kes ei taha tööl käia. Olen ise 4 lapse ema.
Vähemalt tead, millest räägid 😂🙈
Kahe alla-kahe-aastase tüdruku emana pean ära märkima, et laste kasvatamine on raskem, kui tööl käia. Tööl oled kellast-kellani, lapsevanem oled 24/7 x laste arv.
Ei suuda uskuda, et nelja lapse ema üldse nii võiks arvata, et lapsi tehakse seetõttu, et mitte tööl käia. 🤔🤦🤦
Ma ei räägi siin Janest, sest mina tema pähe ei näe, aga enne teise lapse saamist ma küll mõtlesin ühe suure plussina lapse saamise juures, et siis ei pea tööl käima 😀 Seda enam, kui inimesel pole mingeid hulle ideid ja karjääriambitsioone + lapsed meeldivad ja nende kasvatamine talle sobib, siis miks ei võiks lapsi saada ja mitte tööd teha? Ega see töö eest ära jookse, kunagi tuleb teda ikka vähemal või rohkemal määral teha.
Ja esimesele kommentaatorile: kes üldse niiväga TAHAKS tööd teha, et seda nii etteheitvalt öelda? Vaata, kui paljud istuvad kellast-kellani mingil lambisel tööpostil ja ainult unistavad, et tahaks kodus olla ja lastega hängida.
Eks Jane jah on seda masti naine kes pigem teeb lapsi kui läheb tööle…enamus maakate probleem!
Tundub, et maakas on rääkinud 😀
Defineeri sõna” maakas” ja siis räägi uuesti. Pakun, et keegi on lihtsalt kade, et ise ei ole võimalik nii palju lapsi saada. Jõudu kosumisel Jane!! 😉😉
Maakas=linnast väljas elav inimene, mis tuletab mulle meelde, et me läksime Paide linna alla ja olen nüüd täieõiguslik linnakas 😀 Aga jah, teisele on vaja ikka ju halvasti öelda, et oma enesehinnangut upitada, nii tavaline asi, et ei tasu väljagi teha. 😀
Aitäh 😊
Mul rasedust 16+4, ootan kolmadat poega!👏🤘💪
Minu kõht on ka pigem kergelt ülekaalulise ja natuke rasvunud naise oma😂..ei ole selline kôva ja nunnu punuke! Veider mõleda jah, et varsti pool tehtud, ei sa just öelda, et ma rasedusi fännan, kuidagi ei ole minu jaoks need ja see aeg võiks veel kiiremini minna, et ma oleksin nõus juba silmitsi seisma sünnitusega 🙂
Asju tõstan ja teen ikka samamoodi, magusat sööks muidugi hullult.(siiski natuke pidurdan ennast)
Tore on edaspidi lugeda ja käia seda teed nö koos 🙂
Alustuseks soovin teile palju õnne perelisa puhul! 😊
Tegelikult lausa pidin mainima, et tegin huvitava tähelepaneku. Nimelt, Sul sai neljapäeval 15 nädalat ja tähtaeg 20. märts, nagu olen lugenud. Tänase seisuga peaks Sul siis olema 15+4. Mul endal tänase seisuga 17 nädalat ja tähtaeg 2 päeva enne Sind, ehk 18. märts. Minu loogika ei võta.. 🙈😀
Lihtsalt raseda tähelepanekud 😀
Täna mul jah 15+4 🙂